DSB kører i 2008 flere lyntog mellem landsdelene. Året bliver dog også præget af stort sporarbejde, der giver lang rejsetid i flere måneder. DSB begynder mandag at køre tog efter køreplanen for 2008. Det betyder blandt andet, at der kommer flere lyntog mellem landsdelene. DSB udvider den periode på dagen, hvor der kører lyntog, med to timer på hverdage, fem timer lørdag eftermiddag samt tre timer søndag formiddag. - For kunderne betyder det, at de får flere direkte og hurtige tog mellem København, Århus og Aalborg, siger planlægningschef i DSB Ole Raft. 2008 bliver dog også året, hvor skinnerne mellem Fredericia og Århus skal renoveres. Det betyder, at der lægges 50 minutter oven i rejsetiden mellem de to jyske byer i april, maj og juni. /ritzau/

Referat:
Nordjyllands får også glæde af ny lyntog-køreplan